
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στη θέση παραλία Αραχωβιτίκων, Νομού Αχάίας, 
για την εκτέλεση του έργου «Αλιευτικό καταφύγιο 
Αραχωβιτίκων» από τη Δ/νση Έργων Νομαρχιακής 

Αυτοδιοίκησης Νομού Αχαΐας. 1 

Έγκριση διενέργειας πρόσχωσης θαλάσσιας έκτασης 
στο Αλιευτικό Καταφύγιο Πετριών Ν. Εύβοιας. 2 


ΔΙΑΤΑΓΜΑΤΑ 

(ΐ) 

Έγκριση διενέργειας πρόσχωσης θαλάσσιας έκτασης 
στη θέση παραλία Αραχωβιτίκων, Νομού Αχαΐας, για 
την εκτέλεση του έργου «Αλιευτικό καταφύγιο Αραχω¬ 
βιτίκων» από τη Δ/νση Έργων Νομαρχιακής Αυτοδιοί¬ 
κησης Νομού Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 30 και επομένων του από 
11/12.11.1929 Δ/τος «περί διοικήσεως Δημοσίων Κτημά¬ 
των». 

2. Τις διατάξεις των άρθρων 9 και 12 του Α.Ν. 2344/40 
«περί αιγιαλού - παραλίας», όπως ισχύουν. 

3. Την υπ' αριθμ. 1009/19.9.1990 (ΦΕΚ 569/16.10.90 
τ.Δ') απόφαση του Νομάρχη Αχαΐας, με την οποία επικυ¬ 
ρώθηκαν οι οριογραμμές αιγιαλού - παραλίας στη περιο¬ 
χή της Κοινότητας Αραχωβιτίκων Πατρών, Νομού Αχαΐας. 

4. Την αριθμ. Η. 6656/6.10.98 αίτηση της Δ/νσης Έργων 
Νομαρχιακής Αυτοδιοίκησης Νομού Αχαΐας για την εκτέ¬ 
λεση του έργου «Αλιευτικό καταφύγιο Αραχωβιτίκων». 

5. Το υπ’ αριθμ. 542/1176/97/11.9.97 έγγραφο της 
Δ/νσης Α2 του Γενικού Επιτελείου Ναυτικού. 

6. Το υπ’ αριθμ. Φ919.32551/7/96/Σχ1217/29.9.97 και το 
από 14.6.1999 έγγραφα της Υπηρεσίας Φάρων του Πολε¬ 
μικού Ναυτικού. 

7. Το υπ’ αριθμ. 3117.1 /Φ.08/Υπ12/02/11.9.1996 έγγρα¬ 
φο της Δ/νσης Λιμενικής Αστυνομίας του Υπουργείου Ε¬ 
μπορικής Ναυτιλίας. 


8. Την υπ’ αριθμ. 3003/18.2.97 απόφαση του Γενικού 
Γραμματέα Περιφέρειας Δυτικής Ελλάδας «περί προέ¬ 
γκρισης χωροθέτησης του αλιευτικού καταφυγίου Αρα¬ 
χωβιτίκων Νομού Αχαΐας». 

9. Το υπ’ αριθμ. Δ4/185/3/Φ5/Μ/31.7.96 έγγραφο της 
Δ/νσης Λιμενικών Έργων (Δ4) του Υ.ΠΕ.ΧΩ.ΔΕ. 

10. Το από 3.10.1996 πρακτικό της Νομαρχιακής Επι¬ 
τροπής Χωροταξίας Περιβάλλοντος (ΝΕΧΩΠ) Νομού Α¬ 
χαΐας. 

11. Την υπ’ αριθμ.1901/17.7.98 απόφαση του Γενικού 
Γραμματέα Περιφέρειας Δυτικής Ελλάδος «περί έγκρι¬ 
σης περιβαλλοντικών όρων». 

12. Το υπ’ αριθμ. 3361/12.11.96 έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

13. Το υπ’ αριθμ. 503761/3.3.1997 έγγραφο του Ελληνι¬ 
κού Οργανισμού Τουρισμού (ΕΟΤ). 

14. Το υπ’ αριθμ. Ε2/18724/13.8.1996 έγγραφο της 
Δ/νσης Υγείας Νομαρχιακής Αυτοδιοίκησης Νομού Α¬ 
χαΐας. 

15. Την υπ’ αριθμ. Η5927/11.9.98 απόφαση του Νομάρ¬ 
χη Αχαΐας, με την οποία εγκρίθηκε η μελέτη του έργου. 

16. Το από 21.10.98 πρακτικό της Επιτροπής Δημοσίων 
Κτημάτων Νομού Αχαΐας. 

17. Την από 9.10.98 εισήγηση της Κτηματικής Υπηρε¬ 
σίας Αχαΐας. 

18. Την υπ’αριθμ.1106166/7983/Β0010/4.11.98 απόφα¬ 
ση του Υπουργού Οικονομικών «περί απ’ ευθείας παρα¬ 
χώρησης απλής χρήσης αιγιαλού στη Δ/νση Έργων της 
Νομαρχιακής Αυτοδιοίκησης Νομού Αχαΐας για την εκτέ¬ 
λεση του έργου «Αλιευτικό καταφύγιο» στην περιοχή της 
Κοινότητας Αραχωβιτίκων, Νομού Αχαΐας. 

19. Το υπ’ αριθμ. 10659/20.9.96 έγγραφο της Δ/νσης 
Χ,Ο.Π. της Νομαρχιακής Αυτοδιοίκησης Νομού Αχαΐας. 

20. Το υπ’ αριθμ. Η.6492/13.10.97 έγγραφο της Δ/νσης 
Έργων Νομαρχιακής Αυτοδιοίκησης Νομού Αχαΐας. 

21. Την αριθ. 1107147/1239/0006Α/4.10.96 (ΦΕΚ 922/ 
7.10.96τ.Β’) κοινή απόφαση του Πρωθυπουργού και του 
Υπουργού Οικονομικών, που αφορά την ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο Μόνο 

Εγκρίνεται η από το Δημόσιο διενέργεια πρόσχωσης 

θαλάσσιας έκτασης συνολικού εμβαδού 2059,57 τ.μ. 
(ΤΜΗΜΑ 1:(Α1-Β1-Γ1-Α-Υ-Α1)=664,0τ.μ.,ΤΜΗΜΑ2: (Α1- 
Δ-Σ-Ρ-Α1)=330,0 τ.μ. και ΤΜΗΜΑ 3: (Σ-Ζ-Η-Θ-Ι-Κ-Λ-Μ-Ν- 
Ξ-Ο-Π-Ρ-Σ) =1065,57 τ.μ.), όπως αυτή εικονίζεται στο, α¬ 
πό Μάρτιο 1998 και με αριθμ,σχεδίου Απί, Τοπογραφικό 
Διάγραμμα της Χρύσας Διονυσοπούλου, με κλίμακα 
1:500, το οποίο θεωρήθηκε από τον Προϊστάμενο της 
Τ.Υ.Δ.Κ. στις 28.8.1998. 

Η προναφερόμενη πρόσχωση να γίνει από τη Δ/νση Έρ¬ 
γων της Νομαρχιακής Αυτοδιοίκησης Νομού Αχαΐας για 
την εκτέλεση του έργου «Αλιευτικό καταφύγιο Αραχωβι- 
τίκων» στην θέση παραλία Αραχωβιτίκων, Δήμου Ρίου, 
Νομού Αχαΐας, προκειμένου να εξυπηρετήσει τις ανάγκες 
της περιοχής για ελλιμενισμό κατά κύριο λόγο αλιευτικών 
σκαφών. Μόνο σε έκτακτες περιπτώσεις (δυσμενείς και¬ 
ρικές συνθήκες κ.λπ.) είναι δυνατόν να ελλιμενίζονται και 
άλλης κατηγορίας σκάφη. 

Κατά τις προσχώσεις και μετά από αυτές να τηρηθούν 
όλοι οι όροι που έχουν τεθεί με τα έγγραφα 542/1176/ 
97/11.9.97 της Δ/νσης Α2 του Γενικού Επιτελείου Ναυτι¬ 
κού, Φ.919.32551 /7/96/ΣχΙ 217/29.9.97 και από 14.6.1999 
της Υπηρεσίας Φάρων του Πολεμικού Ναυτικού, 3117.1/ 
Φ.08/ΥΠ 12/02/11.9.1996 της Δ/νσης Λιμενικής Αστυνο¬ 
μίας του Υπουργείου Εμπορικής Ναυτιλίας, 3003/18.2.97 
απόφαση του Γενικού Γραμματέα Περιφέρειας Δυτικής 
Ελλάδας «περί προέγκρισης χωροθέτησης του αλιευτι¬ 
κού καταφυγίου Αραχωβιτίκων Νομού Αχαΐας», Δ4/185/ 
3/Φ.5/Μ/31.7.96 της Δ/νσης Λιμενικών Έργων (Δ4) του 
Υ.ΠΕ.ΧΩ.ΔΕ, το από 3.10.96 πρακτικό της Νομαρχιακής 
Επιτροπής Χωροταξίας Περιβάλλοντος (ΝΕΧΩΓΊ) Νομού 
Αχαΐας, 1901/17.7.98 απόφαση του Γενικού Γραμματέα 
Περιφέρειας Δυτικής Ελλάδος «περί έγκρισης περιβαλ¬ 
λοντικών όρων για το έργο «Αλιευτικό καταφύγιο Αραχω¬ 
βιτίκων», Νομού Αχαΐας», 3361/12.11.96 της Εφορείας Ε- 
ναλίων Αρχαιοτήτων του Υπουργείου Πολιτισμού, 
503761/3.3.97 του Ελληνικού Οργανισμού Τουρισμού 
(Ε.Ο.Τ.), Ε2/18724/13.8.1996 της Δ/νσης Υγείας Νομαρ¬ 
χιακής Αυτοδιοίκησης Νομού Αχαΐας, Η.5927/11.9.98 α¬ 
πόφαση του Νομάρχη Αχαΐας «περί έγκρισης μελέτης του 
έργου», το από 21.10.98 πρακτικό της Επιτροπής Δημο¬ 
σίων Κτημάτων Νομού Αχαΐας, την από 9.10.98 εισήγηση 
της Κτηματικής Υπηρεσίας Αχαΐας, 10659/20.9.96 της 
Δ/νσης Χ.Ο.Π. της Νομαρχιακής Αυτοδιοίκησης Νομού Α¬ 
χαΐας, Η.6492/13.10.97 της Δ/νσης Έργων Νομαρχιακής 
Αυτοδιοίκησης Νομού Αχαΐας και την αριθ. 1106166/ 
7983/Β0010/4.11.98 απόφαση του Υπουργού Οικονομι¬ 
κών. Συγκεκριμένα: 

Τα βυθοκορρήματα από τις εκσκαφές να απορριφθούν 
σε βάθη μεγαλύτερα των πενήντα (50) μέτρων η ισοβαθής 
των οποίων διέρχεται ένα (1) ναυτικό μίλι βορείως της θέ- 
σεως κατασκευής των έργων. 

Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχόμε¬ 
νων ναυτιλιακών κινδύνων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδοτήσεως, υδροδοτήσεως, 
πυροσβέσεως κ.λπ. 

Να ενημερωθεί έγκαιρα η Υδρογραφική Υπηρεσία για 
την ημερομηνία έναρξης των εργασιών και το προβλεπό- 
μενο πέρας αυτών, προκειμένου να προβεί στην έκδοση 


των σχετικών προαγγελιών για την ενημέρωση των ναυ- 
τιλλομένων. 

Μετά το πέρας των έργων να αποσταλλεί στην ίδια ως 
άνω Υπηρεσία λεπτομερής οριζοντιογραφία και ακριβές 
βυθομετρικό διάγραμμα για την ενημέρωση των αντιστοί¬ 
χων Χ.Ε.Ε. και λοιπών ναυτιλιακών εκδόσεων. 

Τα έργα κατά την διάρκεια εκτέλεσής τους απαιτείται να 
φωτοσημαίνονται προσωρινά, σύμφωνα με το άρθρο 21 
του Νόμου 1629/51 «Περί Φάρων». 

Η έναρξη λειτουργίας της προσωρινής φωτοσήμανσης, 
όπως και κάθε μεταβολή αυτής με την πρόοδο των έργων, 
πρέπει να γνωστοποιείται στην Υπηρεσία Φάρων, με κοι¬ 
νοποίηση στην Υδρογραφική Υπηρεσία, μνημονεύοντας 
τα παρακάτω στοιχεία, που θα διαπιστωθούν μετά την ε¬ 
γκατάσταση, προκειμένου να εκδοθεί αγγελία ενημέρω¬ 
σης των ναυτιλλομένων: 

α) Είδος φανού, χρώμα φωτός και χαρακτηριστικό. 

β) Ακριβής θέση φανού και χάρτης από τον οποίο έχει 
ληφθεί το στίγμα. 

γ) Ακριβές ύψος φανού απότην επιφάνεια της θάλασσας. 

δ) Απόσταση από την οποία ο φανός είναι ορατός. 

ε) Είδος υποδοχής επί της οποίας είναι τροποθετημέ- 
νος ο φανός. 

Για την αποφυγή ναυτικών ατυχημάτων, η προσωρινή 
φωτοσήμανση πρέπει να εξακολουθήσει να λειτουργεί 
και σε περίπτωση διακοπής των έργων ή πέρατος αυτών 
και μέχρι ενάρξεως λειτουργίας της οριστικής φωτοσή¬ 
μανσης. 

Για την οριστική φωτοσήμανση των έργων μετά την ο¬ 
λοκλήρωσή τους απαιτείται να εγκατασταθεί ένας (^αυ¬ 
τόματος πράσινος πυρσός. 

Η δαπάνη εγκαταστάσεως της οριστικής φωτοσήμαν¬ 
σης βαρύνει σύμφωνα με το Ν. 1629/51 «Περί Φάρων» τον 
προϋπολογισμό των έργων και κατ’ επέκταση τον Φορέα 
για ωφέλεια του οποίου εκτελούνται αυτά. 

Προς υλοποίηση των ανωτέρω απαιτείται όπως με μέρι¬ 
μνα του Φορέα για ωφέλεια του οποίου εκτελούνται τα έρ¬ 
γα: 

α) Να κατασκευασθεί η υποδοχή του πυρσού, η οποία 
θα αποτελείται από βάση με σκυρόδεμα και σιδηρόπλε- 
κτη κατασκευή (οβελός) από ανωξείδωτο τύπου 3161., 
σύμφωνα με το κατασκευαστικό σχέδιο Νο. 413. Η σιδη- 
ρόπλεκτη κατασκευή (οβελός) θα χρωματισθεί δια λευ¬ 
κού χρώματος, ενώ στο σημείο που αναγράφεται στο σχέ¬ 
διο (περιφερειακά του οβελού) αφού τοποθετηθεί έλα¬ 
σμα πάχους 1,5 πγιγπ θα χρωματισθεί δια πρασίνου 
χρώματος. Η υποδοχή θα τοποθετηθεί σε απόσταση 3-4 
μέτρα από την κεφαλή του λιμενοβραχίονα. 

β) Να τροφοδοτηθεί η υποδοχή με παροχή ηλεκτρικού 
ρεύματος 220 V - 50 περιόδων από ανεξάρτητη γραμμή, η 
οποία θα καταλήγει σε στεγανό ασφαλειοδιακόπτη στον 
εξώστη της υποδοχής. Η ηλεκτρική εγκατάσταση να ε- 
κτελεσθεί σύμφωνα με τους ισχύοντες κανονισμούς του 
Υπ. Ανάπτυξης. 

γ) Να κατατεθεί στην Τράπεζα της Ελλάδος και στο λο¬ 
γαριασμό 232231/0, στο όνομα του Τμηματάρχη Λογιστι¬ 
κού Φάρων πέντε εκατομμύρια τριακόσιες πενήντα χιλιά¬ 
δες (5.350.000) δρχ., ποσό που ανπστοιχεί στην αξία τυ¬ 
ποποιημένων φωτιστικών μηχανημάτων, τα οποία θα 
παραληφθούν και θα τοποθετηθούν από τα υπάρχοντα α¬ 
ποθέματα της Υπηρεσίας Φάρων, καθώς και για οδοιπο¬ 
ρικά έξοδα του προσωπικού συνεργείου της, το οποίο θα 
αποσταλεί για την εγκατάστασή του. 

Η ανωτέρω κοστολόγηση του φωτιστικού μηχανήματος 
ισχύει μέχρι 30.11.99. Εφόσον κατατεθούν τα χρήματα 
μέχρι 30.11.99 η Υπηρεσία Φάρων θα δεσμεύσει το φωτι¬ 
στικό μηχάνημα και αυτό θα τοποθετηθεί όταν ολοκλη¬ 
ρωθεί το έργο, χωρίς καμιά άλλη οικονομική επιβάρυνση. 
Σε περίπτωση που δεν κατατεθούν τα χρήματα μέχρι την 
παραπάνω ημερομηνία να ζητηθεί νέα κοστολόγηση, λό¬ 
γω πιθανής ανατίμησης της αξίας του φωτιστικού μηχα¬ 
νήματος. 

Επισημαίνεται ότι σύμφωνα με το άρθρο 16 του Ν. 

1629/51 «Περί Φάρων» η Υπηρεσία Φάρων δεν υποχρεού- 
ται σε απόδοση λογαριασμού για δαπάνες φωτοσήμαν¬ 
σης λιμενικών έργων και ως εκ τούτου για την δικαιολό- 
γηση της εν λόγω δαπάνης, θα αποσταλεί στο Φορέα που 
θα την καταβάλλει, εφόσον ζητηθεί, μόνο βεβαίωση πα¬ 
ραλαβής του καθορισθέντος ποσού καθώς και βεβαίωση 
εγκατάστασης και λειτουργίας των φωτιστικών μηχανη¬ 
μάτων, μετά το πέρας των έργων. 

Μετά την ολοκλήρωση των ανωτέρω να εγκατασταθεί 
από την Υπηρεσία Φάρων το φωτιστικό μηχάνημα μέσα σε 
εύλογο χρονικό διάστημα. 

Για την αποφυγή τυχόν καθυστέρησης εγκατάστασης 
του φωτιστικού μηχανήματος η Δ/νση Έργων Νομαρχια¬ 
κής Αυτοδιοίκησης Νομού Αχαΐας να ενημερώνει σε τα¬ 
κτά χρονικά διαστήματα την Υπηρεσία Φάρων ως προς 
την πρόοδο των έργων, προκειμένου να προγραμματι- 
σθεί έγκαιρα η αποστολή του συνεργείου της προς εγκα¬ 
τάσταση του φωτιστικού μηχανήματος. 

Ο αυτόματος πυρσός μετά την εγκατάστασή του θα α¬ 
ποτελεί τμήμα του Φαρικού Δικτύου της Χώρας και η πα¬ 
ραπέρα λειτουργία και συντήρησή του θα βαρύνει την Υ¬ 
πηρεσία Φάρων. 

Παράλληλα και πέρα από την φωτοσήμανση των έργων 
με τον αυτόματο πυρσό, σε όλα τα λιμενικά έργα που θα 
κατασκευασθούν (προβλήτες, κρηπιδώματα κ.λπ.) να το¬ 
ποθετηθεί άπλετος ηλεκτροφωτισμός ώστε το περίγραμ¬ 
μα τους να είναι ορατό από τα σκάφη τα οποία θα εκτε- 
λούν χειρισμούς. 

Να τηρηθούν οι περιβαλλοντικοί όροι που τίθενται και ε- 
γκρίνονται με την υπ’ αριθμ. 1901/17.7.98 απόφαση του 
Γ ενικού Γ ραμματέα Περιφέρειας Δυτικής Ελλάδος, συ¬ 
γκεκριμένα: 

1. Όσον αφορά τα αέρια οι επιτρεπόμενες συγκεντρώ¬ 
σεις ρύπων αναφέρονται στην ΠΥΣ99/10.7.87 (ΦΕΚ 
135/Α/28.7.87) και ΠΥΣ25/18.3.88 (ΦΕΚ52/Α/22.3.88). 

2. Ανώτατο επιτρεπόμενο όριο θορύβου όπως αναφέ- 
ρεται στην Υπ/Απ. 17252/20.9.92 (ΦΕΚ 395/Β/19.6.92). 

Γιατις εργασίες κατασκευής, όσοναφοράτο θόρυβο τα 
προβλεπόμενα στις: 
ί) Υπ. Απ. 2640/270/ΦΕΚ 689/Β/18.8.78 
π) Υπ. Απ. 56206/1613 ΦΕΚ 570/Β/9.9.86 
ίϋ) Υπ. Απ. 69001/1921 ΦΕΚ 751/Β/18.8.88 
ίν) Υπ. Απ. 765/ΦΕΚ 81/Β/21.2.91 

3. Ο κύριος του έργου οφείλει, κατά τις διαδικασίες δη- 
μοπράτησης, ανάθεσης, επίβλεψης, παραλαβής να λάβει 
όλα τα απαραίτητα μέτρα έτσι ώστε να εξασφαλίζεται: 

— η τήρηση των περιβαλλοντικών όρων από τον Ανά- 
δοχο, στο μέρος που τον αφορούν. 

— η δυνατότητα αντιμετώπισης και αποκατάστασης δυ¬ 
σάρεστων περιβαλλοντικά καταστάσεων οφειλομένωΥ σε 
ενέργειες ή παραλείψεις του αναδόχου κατά παράβαση 
των περιβαλλοντικών όρων (συμπεριλαμβανομένων των 
απαιτούμενων προς τούτο χρηματικών πόρων). 


4. Ο Ανάδοχος του έργου οφείλει, πριν την έναρξη των 
εργασιών να ενημερώσει την Λιμενική Αρχή Πάτρας, προ¬ 
κειμένου να εφοδιασθεί με την προβλεπόμενη στο άρθρο 
260 ΓΛΚ άδεια. Επίσης να λάβει όλα τα απαραίτητα μέτρα 
προστασίας για την αποφυγή ρύπανσης του θαλασσίου 
περιβάλλοντος που θα του υποδείξει η Λιμενική Αρχή 
σύμφωνα με την ισχύουσα Νομοθεσία. 

5. Τα βυθοκορρήματα που θα προκύψουν από τις εκ¬ 
σκαφές, εφ’όσον δεν υπάρχει δυνατότητα διάθεσης στην 
ξηρά, να διασκορπισθούν σε απόσταση πέραν του (1) μι¬ 
λίου από την ακτή και σε βάθος μεγαλύτερο των (50) μέ¬ 
τρων ώστε να μην αλλοιωθούν τα βάθη της περιοχής, με¬ 
τά από θετική γνωμάτευση αρμοδίου κρατικού Εργαστη¬ 
ρίου (ΕΚΘΕ) από την οποία να προκύπτει ότι τα υλικά δεν 
είναι επιβλαβή για το θαλάσσιο περιβάλλον. 

6. Να ληφθούν όλα τα απαραίτητα μέτρα για την απο¬ 
φυγή ατυχημάτων που θα υποδείξει η Λιμενική Αρχή. 

7. Ο ανάδοχος θα πρέπει να λάβει τα ενδεδειγμένα 
μέτρα εξασφάλισης περιορισμού τυχόν οχλήσεων ήτοι 
χρήση καταλλήλων μηχανημάτων - οχημάτων έργων, 
βρέξιμο υλικών που θα συγκεντρωθούν αρχικά στην 
παραλία προς περιορισμό σκόνης, παύση εργασιών 
στις ώρες κοινή ησυχίας, επαναφορά χερσαίου χώρου 
στην αρχική μορφή μετά το πέρας εργασιών εκτέλεσης 
έργου. 

8. Τα φορτηγά οχήματα μεταφοράς αδρανών υλικών θα 
φέρουν ειδικό κάλυμμα σύμφωνα με τις υφιστάμενες δια¬ 
τάξεις. 

Ομοίως τα φορτηγά μεταφοράς των προϊόντων εκσκα¬ 
φής με την έξοδό τους από τον εργοταξιακό χώρο θα κα¬ 
λύπτουν με ειδικό κάλυμμα (ύφασμα κ.λ.π.) το μεταφερό- 
μενο προϊόν. 

9. Απαγορεύεται η διέλευση φορτηγών αυτοκινήτων α¬ 
πό αστικές περιοχές τις ώρες κοινής ησυχίας. 

10. Τα μεταχειρισμένα ορυκτέλαια του εργοταξίου θα 
συλλέγονται και θα διαχειρίζονται σύμφωνα με τα προ¬ 
βλεπόμενα στην ΚΥΑ 71560/3053/ΦΕΚ 665/Β/85. 

11. Κάθε είδους επέμβαση ή τροποποίηση τυχόν έργων 
υποδομής να γίνεται σε συνεργασία με τους αρμόδιους 
φορείς ώστε να εξασφαλίζεται η ικανοποιητική λειτουρ¬ 
γία τους. 

12. Να προβλεφθεί η εγκατάσταση καταλλήλων και ε¬ 
παρκών χώρων υγιεινής καθώς επίσης και κατασκευές 
για την δυνατότητα εξυπηρέτησης ατόμων με ειδικές α¬ 
νάγκες. 

13. Να κατασκευασθούν ευκολίες υποδοχής για την πα¬ 
ραλαβή πετρελαιοειδών καταλοίπων και απορριμάτων 
των σκαφών που θα προσεγγίζουν και να προσδιορισθεί ο 
τρόπος απομάκρυνσής τους. 

14. Να γίνουν όλα τα αναγκαία έργα για την ανανέωση 
των υδάτων εντός της λιμενολεκάνης. 

15. Κάθε είδους εργοταξιακή εγκατάσταση να απομα¬ 
κρυνθεί μετά το πέρας των εργασιών κατασκευής του έρ¬ 
γου και ο χώρος να αποκατασταθεί. 

Απαγορεύεται η ρύπανση των επιφανειακών και υπογεί¬ 
ων υδάτων από κάθε είδους λάδια, καύσιμα κ.λπ. 

16. Όλες οι αποχετεύσεις από τους χώρους υγιεινής 
που θα κατασκευασθούν να μην καταλήγουν στη θάλασ¬ 
σα, αλλά να συλλέγονται και να απομακρύνονται μέσω 
συστήματος βιολογικού καθαρισμού. 

17. Με μέριμνα της Λιμενικής Αρχής να λαμβάνονται 
δείγματα ανά εξάμηνο προκειμένου να διαπιστώνεται η 
ποιότητα των υδάτων. 

18. Τα έργα να εναρμονίζονται το δυνατόν με το φυσικό 
περιβάλλον της περιοχής και θα πρέπει να εγκριθούν από 
την αρμόδια ΕΠΑΕ σύμφωνα με την παρ.60 του άρθρου 
1 της υπουργικής απόφασης 31252/1530 της 20/29.5.87 
(ΦΕΚ482Δ). 

19. Να προβλεφθεί η εγκατάσταση συγχρόνου συστή¬ 
ματος πυρόσβεσης κατάλληλου για την κάλυψη των ανα¬ 
γκών σύμφωνα με τις υποδείξεις της Πυροσβεστικής Υ¬ 
πηρεσίας. 

Η Μελέτη Περιβαλλοντικών Επιπτώσεων σε κάθε έλεγ¬ 
χο να βρίσκεται στο χώρο των έργων και να επιδεικνύεται 
σε κάθε αρμόδιο σύμφωνα με την κείμενη νομοθεσία. 

Μετά την εκτέλεση των εργασιών να απομακρυνθούν 
κάθε είδους άχρηστα υλικά που τυχόν θα έχουν συσσω¬ 
ρευτεί στον αιγιαλό. 

Να γίνει σήμανση με πινακίδες για αποφυγή ατυχημά¬ 
των από τυχόν λουσμένους ή διερχόμενους. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

Σε περίπτωση ανεύρεσης εναλίων αρχαίων κατά τη 
διάρκεια των εργασιών οι υπεύθυνοι του έργου οφείλουν 
να ειδοποιήσουν αμέσως την Εφορεία Εναλίων Αρχαιοτή¬ 
των προκειμένου να προβεί σε ενέργειες των αρμοδιοτή¬ 
των της. 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το πέρας κατασκευής των έργων και με¬ 
τά την εκτέλεσή τους ν’ αποσταλλούν σ’ αυτήν σχεδια¬ 
γράμματα κλίμακας 1:500, που να δείχνουν τα έργα που 
έγιναν μαζί με τα γύρω απ’ αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείχνουν την 
γεωγραφική θέση των έργων που εκτελέστηκαν. 

Ο χώρος στον οποίο θα εκτελεστούν τα έργα θα παρα- 
μείνει κοινόχρηστος και θα χρησιμοποιείται ελεύθερα απ’ 
όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλλει καμιά α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί 
ν’ ανακληθεί εκ μέρους του Δημοσίου για λόγους εθνικής 
ανάγκης, άμυνας και ασφάλειας της χώρας, αλλά και για 
λόγους κατασκευής δημοσίων και λιμενικών έργων άλλης 
χρήσης, όπως και για λόγους παράβασης των όρων με 
τους οποίους χορηγήθηκε η άδεια παραχώρησης. 

Στις περιπτώσεις αυτές η Δ/νση Έργων της Νομαρχια¬ 
κής Αυτοδιοίκησης Νομού Αχαΐας υποχρεούται να εγκα- 
ταλείψει τη χρήση και γενικά όλο το έργο, μέσα σε τακτή 
προθεσμία, χωρίς καμιά αξίωση από το Δημόσιο για οποι¬ 
αδήποτε αποζημίωση. 

Η Δ/νση Τεχνικών Υπηρεσιών της Νομαρχιακής Αυτοδι¬ 
οίκησης Αχαΐας να παρακολουθεί την κανονική εκτέλεση 
των εργασιών σε συνεργασία με την αρμόδια Λιμενική Αρ¬ 
χή και να αναφέρει στην Κτηματική Υπηρεσία Αχαΐας κάθε 
διαπιστούμενη παράβαση. Επίσης το Τμήμα Υγιεινής της 
πιο πάνω Νομαρχιακής Αυτοδιοίκησης να καταβάλει κάθε 
προσπάθεια και να λάβει τα αναγκαία μέτρα, προκειμένου 
ν'αποφευχθεί η ρύπανση της θαλάσσιας περιοχής. 

Απαγορεύεται η εκτέλεση οποιουδήποτε άλλου έργου 
στην ως άνω περιοχή, χωρίς την έκδοση σχετικής άδειας 
από την αρμόδια Αρχή. 

Ομοίως, απαγορεύεται η χρησιμοποίηση του παραχω- 
ρούμενου χώρου για σκοπούς ξένους προς τους σκο¬ 
πούς που καθορίζονται με την απόφαση παραχώρησης 
και με το παρόν Προεδρικό Διάταγμα. 


Μετά το τέλος των προσχώσεων θα δήμιου ργη- 
θεί νέος αιγιαλός και παραλία, των οποίων τα όρια θα κα¬ 
θοριστούν από την αρμόδια Επιτροπή καθορισμού ορίων 
αιγιαλού και παραλίας και θέσεων αμμοληψίας, ο παλαι¬ 
ός αιγιαλός δε, καθώς και το γήπεδο που θα δημιουργη- 
θεί από τις προσχώσεις, μετά τον καθορισμό των νέων ο- 
ριογραμμών αιγιαλού, παραλίας και παλαιού αιγιαλού, να 
εμβαδομετρηθεί, να οριοθετηθεί και να καταγραφεί από 
την αρμόδια Κτηματική Υπηρεσία Αχαΐας, ως κτήμα του 
Δημοσίου, του οποίου η πλήρης κυριότητα ανήκει στο Δη¬ 
μόσιο. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 20 Ιουλίου 1999 
Ο ΠΡΟΕΔΡΟΣ ΤΗ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 
-♦- 

( 2 ) 

Έγκριση διενέργειας πρόσχωσης θαλάσσιας έκτασης 
στο Αλιευτικό Καταφύγιο Πετριών Ν. Εύβοιας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 12 του Α.Ν. 
2344/1940 (ΦΕΚ 154') «περί αιγιαλού και παραλίας», ό¬ 
πως ισχύουν. 

2. Τις διατάξεις των άρθρων 9 και 49 του Ν. 1416/1984. 

3. Την υπ’ αριθμ. 8191 ΠΕ/10.5.99 αίτηση της Δ/νσης 
Τεχνικών Υπηρεσιών της Νομαρχιακής Αυτοδιοίκησης 
Εύβοιας, με την οποία ζητά την έγκριση διενέργειας προ¬ 
σχώσεων για την εκτέλεση του έργου «Αλιευτικό καταφύ¬ 
γιο Πετριών Ν.Εύβοιας». 

4. Το υπ’ αριθμ. 544.5/302/99/Σ.548/15.4.99 έγγρα¬ 
φο του Γενικού Επιτελείου Ναυτικού, με το οποίο συμ¬ 
φωνεί με τη χάραξη των οριογραμμών αιγιαλού και πα¬ 
ραλίας, όπως τις πρότεινε η αρμόδια Επιτροπή καθο¬ 
ρισμού ορίων αιγιαλού και παραλίας και θέσεων 
αμμοληψίας που προβλέπεται από το άρθρο 100 του 
Π.Δ. 284/88. 

5. Την υπ’ αριθμ. Φ. 122/962/13.5.99 εισήγηση της Κτη¬ 
ματικής Υπηρεσίας Εύβοιας, περί έγκρισης διενέργειας 
προσχώσεων για την εκτέλεση του έργου «αλιευτικό Κα¬ 
ταφύγιο Πετριών Ν.Εύβοιας». 

6. Τα υπ'αριθμ. 542/477/96/Σ.614/10.5.96 και 542/1025/ 
97/Σ1015/11.8.97 έγγραφα του Γενικού Επιτελείου Ναυ¬ 
τικού, με τα οποία εκφράζει τη σύμφωνη γνώμη του. 

7. Τα υπ’ αριθμ. 919.32006/61/86/19.6.96, 919.32006/ 
65/87/5.9.97 και το από 14.6.99 έγγραφα της Υπηρεσίας 
Φάρων του Πολεμικού Ναυτικού. 

8. Το υπ’ αριθμ. 16988/3065/5,6.97 έγγραφο του Τμήμα¬ 
τος Δικτύων και Συστημάτων Υποδομής της Δ/νσης Χω¬ 
ροταξίας της Γενικής Δ/νσης Περιβάλλοντος του Υπουρ¬ 
γείου ΠΕ.ΧΩ.ΔΕ. 

9. Την υπ’ αριθμ. 108775/18.6.98 κοινή απόφα¬ 
ση Υ.ΠΕ.ΧΩ.ΔΕ. - Υ.Ε.Ν. του Γραφείου Έργων Υ¬ 
ποδομών και Δικτύων της Δ/νσης Περ/κού Σχε- 
διασμού της Γενικής Δ/νσης Περιβάλλοντος του 
Υπουργείου ΠΕ.ΧΩ.ΔΕ. 

10. Το υπ’ αριθμ. 7528/970/97/25.9.97 έγγραφο του 
Τμήματος Π.Σ.Κ. της Δ/νοης ΧΟΠ της Νομαρχιακής Αυ¬ 
τοδιοίκησης Εύβοιας. 

11. Τα υπ'αριθμ. 3117.1/Φ.53/ΥΠ 12/02/31.7.97 και 
3117.1/Φ.53/ΥΠ 13/02/22.9.97 έγγραφα του Γραφείου Ε¬ 
λέγχου Έργων της Δ/νσης Λιμενικής Αστυνομίας του 
Κλάδου ΛΑ - ΕΛτου Υπουργείου Εμπορικής Ναυτιλίας. 

12. Το από 5.2.98 Πρακτικό της Νομαρχιακής Επιτρο¬ 
πής Χωροταξίας και Περιβάλλοντος (ΝΕΧΩΠ) Νομού Εύ¬ 
βοιας. 

13. Τα υπ’ αριθμ. 2456/2.6.97 και 1919/5.5.98 έγγραφα 
της Εφορείας Εναλίων Αρχαιοτήτων του Υπουργείου Πο¬ 
λιτισμού. 

14. Τα υπ’ αριθμ. 1752/18.6.97 και 2248/28.7.97 έγγρα¬ 
φα της ΙΑΈφορείας Προϊστορικών και Κλασικών Αρχαιο¬ 
τήτων του Υπουργείου Πολιτισμού. 

15. Το υπ’ αριθμ. 504465/12.8.97 έγγραφο του Τμήμα¬ 
τος Β3 της Δ/νσης Β' του Ελληνικού Οργανισμού Τουρι¬ 
σμού (Ε.Ο.Τ.) με το οποίο εκφράζει τη σύμφωνη γνώμη 
του για την κατασκευή των έργων, εκτός των τριών κυμα¬ 
τοθραυστών που τοποθετούνται παράλληλα στην ακτή. 

16. Το υπ’ αριθμ. 3192/27.5.97 έγγραφο της Δ/νσης Τε¬ 
χνικών Υπηρεσιών της Νομαρχιακής Αυτοδιοίκησης Εύ¬ 
βοιας. 

17. Το υπ’ αριθμ. Φ9/7735/24.7.97 έγγραφο του Τμήμα¬ 
τος Δημ.Υγείας της Δ/νσης Υγείας Δημ.Υγιεινής και Κοι¬ 
νωνικής Πρόνοιας της Νομαρχιακής Αυτοδιοίκησης Εύ¬ 
βοιας. 

18. Την υπ’ αριθμ. 6181/18.9.97 απόφαση της Δ/νσης 
Τεχνικών Υπηρεσιών της Νομαρχιακής Αυτοδιοίκησης 
Εύβοιας, περί έγκρισης της μελέτης του έργου «Αλιευτι¬ 
κό Καταφύγιο Πετριών Ν. Εύβοιας». 

19. Την υπ’ αριθμ. 7116/23.6.97 απόφαση του Αναπλη¬ 
ρωτή Περιφερειακού Δ/ντή Εύβοιας περί παραχώρησης 
της χρήσης του αιγιαλού στην Νομαρχιακή Αυτοδιοίκηση 
Εύβοιας για την κατασκευή του έργου «Αλιευτικό Κατα¬ 
φύγιο Πετριών Ν.Εύβοιας». 

20. Την υπ’ αριθμ. 1107147/1239/0006Α/4.10.96 (ΦΕΚ 922, 
τ.Β'/7.10.96) κοινή απόφαση των Πρωθυπουργού και Υ¬ 
πουργού Οικονομικών, που αφορά στην ανάθεση αρμοδιο¬ 
τήτων του Υπουργού Οικονομικών στους Υφυπουργούς. 

21. Το υπ’ αριθμ. 66687/19.5.99 έγγραφο του Γραφείου 
Έργων Υποδομών και Δικτύων της Δ/νσης Περιβαλλοντι¬ 
κού Σχεδιασμού της Γεν.Δ/νσης Περιβάλλοντος του Υ¬ 
πουργείου ΠΕΧΩΔΕ. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης συνολικού εμβαδού δώδεκα χιλιά¬ 
δων οκτακόσιων τετραγωνικών μέτρων (12.800 τ.μ.) στη 
θέση Πετριές για την εκτέλεση του έργου «Αλιευτικό Κα¬ 
ταφύγιο Πετριών Ν. Εύβοιας» όπως αυτόεικονίζεται μετά 
στοιχεία 1,2,3,4,5,6,7, Β, Γ,Δ, Ε, 1 στοτοπογραφικό διά¬ 
γραμμα κλίμακας 1:500 του Γραφείου Μελετών Δακανά- 
λη - Μπουμπιώτη - Τσιγκούνη - Φλώρου Ο.Ε., που θεωρή¬ 
θηκε στις 2.5.97 από τον Προϊστάμενο του Τ.Σ.Ε. της 
Δ/νσης Τεχνικών Υπηρεσιών της Νομαρχιακής Αυτοδιοί¬ 
κησης Εύβοιας. 

Η προαναφερόμενη πρόσχωση να γίνει από τη Δ/νση 
Τεχνικών Υπηρεσιών της Νομαρχιακής Αυτοδιοίκησης 
Εύβοιας για τη κατασκευή του έργου Αλιευτικό Καταφύ¬ 


γιο προς εξυπηρέτηση, κατά κύριο λόγο αλιευτικών σκα¬ 
φών της περιοχής. 

Η εκτέλεση των εργασιών να γίνει βάσει της μελέτης, 
που εγκρίθηκε με την υπ’ αριθμ. 6181/18.9.97 απόφαση 
της Δ/νσης Τεχνικών Υπηρεσιών της Νομαρχιακής Αυτο¬ 
διοίκησης Εύβοιας, με την οποία εγκρίνεται η μελέτη του 
έργου «Αλιευτικό Καταφύγιο Πετριών Ν.Εύβοιας». 

Κατά την πρόσχωση και μετά από αυτή να τηρηθούν ό¬ 
λοι οι όροι που έχουν τεθεί με τα έγγραφα 542/477/96/ 
Σ.614/10.5.96 και 542/1025/97/Σ. 1015/11.8.97 του ΓΕΝ, 
919.32006/61/86/19.6.96 και 919.32006/65/87/5.9.97 της 
Υπηρεσίας Φάρων του Πολεμικού Ναυτικού, 16988/3065/ 

5.6.97 του Τμήματος Δικτύων και Συστημάτων Υποδομής 
της Δ/νσης Χωροταξίας της Γ ενικής Δ/νσης Περιβάλλο- 
ντοςτου Υπουργείου ΠΕ.ΧΩ.ΔΕ., 108775/18.6.98 κοινή α¬ 
πόφαση ΥΠΕΧΩΔΕ ΎΕΝ του Γ ραφείου Έργων Υποδομών 
και Δικτύων της Δ/νσης Περ/κού Σχεδιασμού της Γενικής 
Δ/νσης Περιβάλλοντος του Υπουργείου ΠΕ.ΧΩ.ΔΕ., 
7528/970/97/25.9.97 του Τμήματος Π.Σ.Κ. της Δ/νσης 
ΧΟΠ της Νομαρχιακής αυτοδιοίκησης Εύβοιας, 3117.1/ 
Φ53/ΥΠ/12/02/31.7.97 και 3117.1/Φ.53/ΥΠ 13/02/22.9.97 
του Γ ραφείου Ελέγχου Έργων της Δ/νσης Λιμενικής Α¬ 
στυνομίας του Κλάδου ΛΑ - ΕΛ του Υπουργείου Εμπορι¬ 
κής Ναυτιλίας, το από 5.2.98 Πρακτικό της Νομαρχιακής 
Επιτροπής Χωροταξίας και Περιβάλλοντος του Νομού 
Εύβοιας, 2456/2.6.97 και 1919/5.5.98 της Εφορείας Ενα¬ 
λίων Αρχαιοτήτων του Υπουργείου Πολιτισμού, 1752/ 

18.6.97 και 2248/28.7.97 της ΙΑ' Εφορείας Προϊστορικών 
και Κλασικών Αρχαιοτήτων του Υπουργείου Πολιτισμού, 
504465/12.8.97 του Τμήματος Β3 της Δ/νσης Β του Ελλη¬ 
νικού Οργανισμού Τουρισμού, 3192/27.5.97 της Δ/νσης 
Τεχνικών Υπηρεσιών της Νομαρχιακής Αυτοδιοίκησης 
Εύβοιας, Φ9/7735/24.7.97 του Τμήματος Δημ.Υγείας της 
Δ/νσης Υγείας Δημ. Υγιεινής και Κοινωνικής Πρόνοιας της 
Νομαρχιακής Αυτοδιοίκησης Εύβοιας, 66687/19.5.99 του 
Γραφείου Έργων Υποδομής και Δικτύων της Δ/νσης 
Περ/κού Σχεδιασμού της Γεν.Δ/νσης Περ/ντος του Υ¬ 
πουργείου ΠΕ.ΧΩ.ΔΕ. 

Κατά την κατασκευή του έργου τα βυθοκορήματα από 
τις εκσκαφές να απορριφθούν σε βάθη άνω των πενήντα 
(50) μέτρων, η ισοβαθής των οποίων διέρχεται 1 ναυτικό 
μίλι Νοτιοανατολικά της θέσεως κατασκευής των έργων. 

Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης. 

Να τοποθετηθούν ελαστικά παραβλήματα παρά τις θέ¬ 
σεις παραβολής, των σκαφών, προς αποφυγή ενδεχομέ¬ 
νων ναυτιλιακών κινδύνων. 

Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το προβλε- 
πόμενο πέρας αυτών, προκειμένου να προβεί στην έκδο¬ 
ση των σχετικών προαγγελιών. 

Μετά το πέρας των έργων θα αποσταλεί στην ίδια ως ά¬ 
νω Υπηρεσία λεπτομερής οριζονπογραφία και ακριβές 
βυθομετρικό διάγραμμα για την ενημέρωση των αντιστοί¬ 
χων Χ.Ε.Ε. και λοιπών ναυτιλιακών εκδόσεων. 

Η φωτοσήμανση των έργων να γίνει σύμφωνα με τις ο¬ 
δηγίες της Υπηρεσίας Φάρων και να περιλαμβάνει τα α¬ 
κόλουθα δύο σκέλη: 

Α) Την προσωρινή φωτοσήμανση των έργων κατά την 
διάρκεια της εκτέλεσης τους και 

Β) Την οριστική φωτοσήμανση, μετά την ολοκλήρωση 
τους. 

Η προσωρινή φωτοσήμανση των έργων πρέπει να γίνει 
σύμφωνα με το άρθρο 21 του Ν. 1629/51 «περί Φάρων». 

Η έναρξη λειτουργίας της προσωρινής φωτοσήμανσης 
απαιτείται να γνωστοποιηθεί στην υπηρεσία Φάρων, κοι¬ 
νοποιημένης στην Υδρογραφική Υπηρεσία, μνημονεύο¬ 
ντας τα παρακάτω, μετά την εγκατάσταση διαπιστωθέντα 
στοιχεία, προκειμένου να εκδοθεί αγγελία ενημέρωσης 
των ναυτιλλομένων: 

α. Είδος φανού, χρώμα φωτός και χαρακτηριστικό. 

β. Ακριβή θέση φανού και χάρτης από τον οποίο έχει λη- 
φθείτο στίγμα. 

γ. Ακριβές ύψος φανού από την επιφάνεια της θάλασ¬ 
σας. 

δ. Απόσταση από την οποία ο φανός είναι ορατός σε 
ναυτικά μίλια και 

ε. Είδος υποδοχής επί της οποίας είναι τοποθετημένος 
ο φανός. 

Για την αποφυγή ναυτικού ατυχήματος, η προσωρινή 
φωτοσήμανση απαιτείται να εξακολουθήσει να λειτουρ¬ 
γεί και σε περίπτωση διακοπής των έργων ή πέρατος αυ¬ 
τών και μέχρι την εγκατάσταση και την έναρξη λειτουρ¬ 
γίας της οριστικής φωτοσήμανσης. 

Για την οριστική φωτοσήμανση των έργων μετά την ο¬ 
λοκλήρωσή τους απαιτείται: 

α. Στη θέση «Α» και στην άκρη του μώλου να μεταφερ¬ 
θεί ο υπάρχων εκτός λειτουργίας πράσινος ηλιακός πυρ¬ 
σός. 

β. Στη θέση «Β» και στην άκρη του μώλου να μεταφερ¬ 
θεί ο υπάρχων εκτός λειτουργίας ερυθρός ηλιακός πυρ¬ 
σός και 

γ. Στη θέση «Γ» και στην άκρη του νέου λιμενοβραχίονα 
να εγκατασταθεί ένας νέος αυτόματος ερυθρός ηλιακός 
πυρσός. 

Η δαπάνη εγκατάστασης της οριστικής φωτοσήμανσης 
βαρύνει σύμφωνα με το Ν. 1629/51 «Περί Φάρων» τον 
προϋπολογισμό του έργου και κατ' επέκταση το φορέα 
για ωφέλεια του οποίου εκτελείται αυτό. 

Προς υλοποίηση της οριστικής φωτοσήμανσης απαιτεί¬ 
ται όπως με μέριμνα του φορέα για ωφέλεια του οποίου ε- 
κτελούνται τα έργα: 

α. Να μεταφερθούν οι δύο υπάρχοντες αυτόματοι πυρ¬ 
σοί στις νέες θέσεις, ενημερώνοντας παράλληλα την Υ¬ 
πηρεσία Φάρων για την αποστολή συνεργείου το οποίο 
θα τους θέσει σε λειτουργία. Επισημαίνεται ότι προϋπό¬ 
θεση για την λειτουργία των δύο εν λόγω πυρσών, είναι η 
καταστροφή ή η ανέλκυση του ναυαγίου Μ/5 ΠΕΙΡΑΙΕΥΣ, 
το οποίο βρίσκεται στην είσοδο του αλιευτικού καταφυγί¬ 
ου. 

β. Για το νέο αυτόματο ερυθρό πυρσό στη θέση «Γ»: 

1. Να κατασκευασθεί η υποδοχή του πυρσού, η οποία 
θα αποτελείται από βάση με σκυρόδεμα και σιδηρόπλε- 
κτη κατασκευή (οβελό) σύμφωνα με τις υποδείξεις. Η σι- 
δηρόπλεκτη κατασκευή (οβελός) να χρωματισθεί διά λευ¬ 
κού χρώματος, ενώ περιφερειακά του οβελού αφού το¬ 
ποθετηθεί έλασμα πάχους 1,5 μ.μ. να χρωματισθεί διά 
ερυθρού χρώματος. Η υποδοχή να τοποθετηθεί σε από¬ 
σταση 3-4 μέτρα από την κεφαλή του λιμενοβραχίονα. 

2. Να κατατεθεί στην Τράπεζα της Ελλάδος και στο λο¬ 
γαριασμό 232231/0, στο όνομα του Τμηματάρχη Λογιστι¬ 
κού Φάρων πέντε εκατομμύρια τριακόσιες πενήντα χιλιά¬ 
δες (5.350.000) δραχμές, ποσό που αντιστοιχεί στην αξία 
τυποποιημένων φωτιστικών μηχανημάτων που απαιτού¬ 
νται, καθώς και για οδοιπορικά έξοδα του προσωπικού 


συνεργείου της Υπηρεσίας Φάρων. Η ανωτέρω κοστολό¬ 
γηση ισχύει μέχρι 30.11.99. Εφόσον κατατεθούν τα χρή¬ 
ματα μέχρι 30.11.99, η Υπηρεσία Φάρων θα δεσμεύσει τα 
φωτισπκά μηχανήματα και αυτά θα τοποθετηθούν όταν ο¬ 
λοκληρωθούν τα έργα, χωρίς καμία άλλη οικονομική επι¬ 
βάρυνση. Εάν δεν κατατεθούν τα χρήματα μέχρι την ορι- 
σθείσα ημερομηνία να ζητηθεί νέα κοστολόγηση, λόγω 
πιθανής ανατίμησης των φωτιστικών μηχανημάτων. 

Γ ια την αποφυγή τυχόν προβλημάτων δικαιολόγησης της 
δαπάνης, σύμφωνα με το άρθρο 16 του Ν. 1629/51 «περί 
Φάρων», η Υπηρεσία Φάρων δεν υποχρεούται σε απόδοση 
λογαριασμού για δαπάνες φωτοσήμανσης λιμενικών έργων 
και ως εκ τούτου για τη δικαιολόγησητης εν λόγω δαπάνης, 
θα αποσταλεί στον φορέα που θα καταβάλλει, μόνο βεβαί¬ 
ωση παραλαβής του καθορισθέντος ποσού καθώς και βε¬ 
βαίωση εγκατάστασης και λειτουργίας των φωτιστικών μη¬ 
χανημάτων, μετά το πέρας των έργων. 

Μετά την ολοκλήρωση της υποδοχής, και την κατάθεση 
των χρημάτων, θα εγκατασταθούν από την Υπηρεσία Φά¬ 
ρων τα φωτιστικά μηχανήματα μέσα σε εύλογο χρονικό 
διάστημα. 

Για την αποφυγή τυχόν καθυστέρησης εγκατάστασης 
των φωτιστικών μηχανημάτων, σε τακτά χρονικά διαστή¬ 
ματα να ενημερώνεται η Υπηρεσία Φάρων ως προς την 
πρόοδο των έργων και υλοποίηση των οδηγιών της προ¬ 
κειμένου να προγραμματίζεται έγκαιρα η αποστολή του 
συνεργείου της Υπηρεσίας Φάρων προς εγκατάσταση 
αυτών. 

Ο αυτόματος πυρσός μετά την εγκατάστασή του θα α¬ 
ποτελεί τμήμα του Φαρικού δικτύου της Χώρας και η πα¬ 
ραπέρα λειτουργία και συντήρησή του θα βαρύνει την Υ¬ 
πηρεσία Φάρων. 

Παράλληλα και πέρα από τη φωτοσήμανση των έργων 
με τους αυτόματους πυρσούς, απαιτείται σε όλα τα λιμε¬ 
νικά έργα που θα κατασκευασθούν (προβλήτες, πρόβο¬ 
λοι, κρηπιδώματα κ.λπ.) να τοποθετηθεί άπλετος ηλε- 
κτροφωτισμός ώστε το περίγραμμά τους να είναι ορατό 
από τα σκάφη τα οποία θα εκτελούν χειρισμούς. 

Να τηρηθούν οι περιβαλλοντικοί όροι που τίθενται και ε- 
γκρίνονται με την υπ αριθμ. 108775/18.6.98 κοινή απόφα¬ 
ση ΥΠΕΧΩΔΕ - ΥΕΝ, που εκδόθηκε από τη Δ/νση Περι¬ 
βαλλοντικού σχεδιασμού - Γ ραφείο Έργων Υποδομών και 
Δικτύων της Γενικής Δ/νσης Περιβάλλοντος του Υπουρ¬ 
γείου ΠΕΧΩΔΕ και συγκεκριμένα: 

Σε ότι αφορά στα αέρια απόβλητα οι επιτρεπόμενες συ¬ 
γκεντρώσεις ρυπαντικών φορτίων αναφέρονται στις 
Π.Υ.Σ. 99/10.7.87 (ΦΕΚ 135/Α/28.7.87) και ΠΥΣ 25/18.3.88 
(ΦΕΚ 52/Α/22.3.88). Σε ότι αφορά στα υγρά απόβλητα ι¬ 
σχύουν οι σχετικές Νομαρχιακές Αποφάσεις. 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις Υ¬ 
πουργικές Αποφάσεις: 
α) Υπ. Απ. 2640/270/ΦΕΚ 689/18.8.78 
β) Υπ. Απ. 56206/1613/ΦΕΚ 570/Β/9.9.86 
γ) Υπ. Απ. 69001/1921/ΦΕΚ 751/Β/18.8.88 και 
δ) Υπ. Απ. 765/ΦΕΚ81/Β/21.2.91 
Όσον αφορά τους κραδασμούς κατά τη διάρκεια κατα¬ 
σκευής του έργου ορίζονται ως ανώτατα όρια της ταχύ¬ 
τητας δόνησης τα παρακάτω: 
α) για συχνότητα 16,5 ΗΖ τα 12 αιιτι/εβο 
β) για συχνότητα 63 ΗΖ τα 15 ηιηι/5βο μετρώμενα στο ε¬ 
σωτερικό της πλησιέστερης κατοικίας προς την πηγή δο¬ 
νήσεων. 

Οι όροι που ακολουθούν αφορούν τον κύριο του έργου 
και τον Ανάδοχο και η ευθύνη τήρησής τους διατηρείται 
ακόμη και στις περιπτώσεις εκτέλεσης του έργου με τη 
μέθοδο των υπεργολαβιών. 

Ο κύριος του έργου οφείλει, κατά τις διαδικασίες επί¬ 
βλεψης, παραλαβής να λάβει όλα τα απαραίτητα μέτρα έ¬ 
τσι ώστε να εξασφαλίζεται: 

— η τήρηση των περιβαλλοντικών όρων από τον Ανά¬ 
δοχο, στο μέρος που τον αφορούν. 

- Η δραστηριότητα αντιμετώπισης και αποκατάστα¬ 
σης δυσάρεστων περιβαλλοντικά καταστάσεων οφειλο- 
μένων σε ενέργειες ή παραλείψεις του αναδόχου κατά 
παράβαση των περιβαλλοντικών όρων. 

Ο κύριος του έργου οφείλει, απ' τις επιπτώσεις για την 
κατασκευή και λειτουργία αλιευτικού καταφυγίου, να ε¬ 
ξασφαλίζει κατά προτεραιότητα τις απαιτούμενες δαπά¬ 
νες για τα έργα προστασίας του περιβάλλοντος. 

Για οποιαδήποτε δραστηριότητα ή εγκατάσταση απα¬ 
ραίτητη για την κατασκευή - λειτουργία των έργων, θα 
πρέπει προηγουμένως να έχουν χορηγηθεί όλες οι προ- 
βλεπόμενες από την κείμενη νομοθεσία άδειες και εγκρί¬ 
σεις, συμπεριλαμβανομένων των εγκρίσεων περιβαλλο¬ 
ντικών όρων που απαιτούνται για τις επιμέρους δραστη¬ 
ριότητες ή εγκαταστάσεις (μονάδα παραγωγής αδρα¬ 
νών, ετοίμου σκυροδέματος, ασφαλτομίγματος). 

Απαιτούμενα για την κατασκευή του έργου υλικά, μπο¬ 
ρούν να εξασφαλισθούν από νομίμως λειτουργούντα λα¬ 
τομεία της περιοχής τα οποία θα πρέπει να είναι εφοδια¬ 
σμένα με την απαιτούμενη απόφαση έγκρισης περιβαλ¬ 
λοντικών όρων και με την προϋπόθεση ότι αυτοί 
τηρούνται επακριβώς. 

Το Εργοτάξιο που θα εγκατασταθεί στην παραλία να κα¬ 
ταλάβει τη μικρότερη δυνατή έκταση με ευθύνη της επιβλέ- 
πουσας Υπηρεσίας και σε όλη τη διάρκεια της κατασκευής 
του έργου ο ανάδοχος να λαμβάνει μέριμνα για τον περιο¬ 
ρισμό των αιωρούμενων σωματιδίων από τη διαχείριση των 
αδρανών υλικών με τον ψεκασμό τους και τη συχνή διαβρο- 
χή των υπαίθριων χώρων του εργοταξίου. Είναι υποχρεωτι¬ 
κό το σκέπασμα των φορτηγών κατά τη μεταφορά των υλι¬ 
κών και ο κατάλληλος προγραμματισμός για αποφυγή με¬ 
ταφορών σε ώρες αιχμής και κοινή ησυχίας. 

Απαγορεύεται η πλύση των μηχανημάτων του ανάδο- 
χου του έργου η απόρριψη λαδιών στη χερσαία ζώνη με 
την αλλαγή τους. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα, λάδια, παντός είδους ενέματα 
κ.λπ. θα συλλέγονται και θα απομακρύνονται από το χώ¬ 
ρο του έργου η δε διάθεσή τους θα γίνεται σύμφωνα με 
τις ισχύουσες διατάξεις. 

Απαγορεύεται η κάθε μορφής καύσης υλικών (λάστιχα, 
λάδια κ.λπ.) στην περιοχή του έργου. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια, καύσιμα κ.λπ. 

Ομοίως απαγορεύεται η απόρριψη παλαιών λαδιών επί 
του εδάφους. 

Η διαχείριση των μεταχειρισμένων ορυκτελαίων θα 
πρέπει να γίνεται σύμφωνα με τα προβλεπόμενα στην 
ΚΥΑ 98012/2001 /96 (ΦΕΚ 40/Β/96). 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κ.λπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του ιδιοκτησιακού καθεστώτος κάθε ερ- 
γοταξιακού χώρου. 


Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό έ¬ 
γκρισης τύπου ΕΟΚ περί θορύβου σύμφωνα με τις ειδικέ 
οριακές τιμές στάθμης θορύβου και δονήσεων που τίθε¬ 
νται με την απόφαση έγκρισης περιβαλλοντικών όρωντου 
έργου. 

Η επιβλέπουσα υπηρεσία υποχρεούται για τον έλεγχο 
της τήρησης των παραπάνω όρων. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου, θα πρέπει να τοποθετούνται στους 
χώρους πρόκλησής του, πρόχειρα ηχοπετάσματα. 

Μέση ενεργειακή στάθμη θορύβου κατά τη λειτουργία 
των εργοταξίων ορίζονται τα 65 ϋό (Α). 

Να ληφθεί μέριμνα αντιπυρικής προστασίας κατά την 
κατασκευή για την αντιμετώπιση τυχόν εκδηλώσεων πυρ¬ 
καγιάς από τη λειτουργία των μηχανημάτων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδότησης, υδροδότησης, 
τηλεφωνίας κ.λπ. 

Λήψη όλων των απαραίτητων μέτρων προστασίας για 
την αποφυγή ρύπανσης του θαλάσσιου περιβάλλοντος 
που θα του υποδείξει η Λιμενική Αρχή. 

Οι αποχετεύσεις από τυχόν κτίρια που θα κατασκευα- 
σθούν να μην καταλήγουν στη θάλασσα, αλλά να συλλέ- 
γονται και να απομακρύνονται μέσω συστήματος βιολογι¬ 
κού καθαρισμού. 

Με μέριμνα της Λιμενικής Αρχής να λαμβάνονται δείγ¬ 
ματα ανά εξάμηνο προκειμένου να διαπιστώνεται η ποιό¬ 
τητα των υδάτων. 

Να εξασφαλίζεται με μέριμνα του φορέα διαχείρισης 
του αλιευτικού καταφυγίου η συγκέντρωση και αποκομι¬ 
δή των απορριμμάτων και η εν γένει ευπρέπεια του χώ¬ 
ρου. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31.12.2008 και με την προϋπόθεση ότι θα τη¬ 
ρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεων των έργων. 

Η Μελέτη Περιβαλλοντικών Επιπτώσεων (Μ.Π.Ε.) πρέ¬ 
πει σε κάθε έλεγχο να βρίσκεται στο χώρο των έργων και 
να επιδεικνύεται σε κάθε αρμόδιο σύμφωνα με την κείμε¬ 
νη νομοθεσία. 

Ο Ανάδοχος του έργου (εργολάβος) πριν την έναρξη 
των εργασιών να ενημερώσει την Λιμενική Αρχή Αλιβε- 
ρίου προκειμένου να εφοδιασθεί με την προβλεπόμε- 
νη στο άρθρο 260 Γ.Κ.Λ. άδεια. Επίσης να λάβει όλα τα 
απαραίτητα μέτρα προστασίας για την αποφυγή ρύ¬ 
πανσης του θαλασσίου περιβάλλοντος που θα του υ¬ 
ποδείξει η Λιμενική Αρχή σύμφωνα με την ισχύουσα 
νομοθεσία. 

Τα βυθοκορρήματα που θα προκύψουν από τις εκσκα¬ 
φές εφόσον δεν υπάρχει δυνατότητα διάθεσης στην ξη¬ 
ρά, να διασκορπισθούν σε απόσταση πέραν του (1) μιλίου 
από την ακτή και σε βάθος μεγαλύτερο των (50) μέτρων, 
ώστε να μην αλλοιωθούν τα βάθη της περιοχής, μετά από 
θετική Γνωμάτευση Αρμοδίου Κρατικού Εργαστηρίου 
(ΕΚΘΕ), από την οποία να προκύπτει ότι τα υλικά δεν είναι 
επιβλαβή για το θαλάσσιο περιβάλλον. 

Να κατασκευασθούν ευκολίες υποδοχής για την παρα¬ 
λαβή πετρελαιοειδών καταλοίπων και απορριμμάτων των 
σκαφών που θα προσεγγίζουν. Επίσης να προβλεφθεί η ε¬ 
γκατάσταση συγχρόνου συστήματος πυρόσβεσης κα¬ 
τάλληλου για την κάλυψη των αναγκών σύμφωνα με τις υ¬ 
ποδείξεις της Πυροσβεστικής Υπηρεσίας. 

Να προβλεφθεί η εγκατάσταση κατάλληλων και επαρ¬ 
κών χώρων υγιεινής καθώς επίσης και κατασκευές για τη 
δυνατότητα εξυπηρέτησης ατόμων με ειδικές ανάγκες. 

Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

Να τηρηθούν οι όροι της ΙΑ' Εφορείας Προϊστορικών και 
Κλασικών Αρχαιοτήτων και συγκεκριμένα: 

Οι εργασίες θα γίνουν με την παρακολούθηση υπαλλή¬ 
λου της Υπηρεσίας ΙΑ’ Εφορείας Προϊστορικών και Κλα¬ 
σικών Αρχαιοτήτων, ο οποίος θα ειδοποιηθεί εγκαίρως. 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλος κατασκευής των έργων και 
μετά την εκτέλεσή τους ν’ αποσταλούν σ’ αυτή σχεδια¬ 
γράμματα κλίμακας 1:500 που να δείχνουν τα έργα που 
έγιναν μαζί με τα γύρω από αυτά βάθη, καθώς και σχε¬ 
διαγράμματα κλίμακας 1:20.000, τα οποία να δείχνουν 
τη γεωγραφική θέση των έργων που εκτελέστηκαν. 

Ο χώρος στον οποίο θα εκτελεσθούν τα έργα θα παρα- 
μείνει κοινόχρηστος και θα χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλει καμία α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του Δημοσίου για λόγους Εθνι¬ 
κής ανάγκης, άμυνας και ασφάλειας της χώρας, αλλά και 
για λόγους κατασκευής δημοσίων και λιμενικών έργων, ό¬ 
πως και για λόγους παράβασης των όρων, με τους οποί¬ 
ους χορηγείται η άδεια. 

Στις περιπτώσεις αυτές η ενδιαφερόμενη Δ/νση Τεχνι¬ 
κών Υπηρεσιών υποχρεούται να εγκαταλείψει τη χρήση 
και γενικά όλο το έργο, μέσα σε τακτή προθεσμία, χωρίς 
καμιά αξίωση από το Δημόσιο για οποιαδήποτε αποζη¬ 
μίωση. 


Μετά το τέλος των προσχώσεων θα δημιουργηθεί νέος 
αιγιαλός και παραλία των οποίων τα όρια θα καθορισθούν 
από την αρμόδια Επιτροπή, ο παλαιός αιγιαλός δε ως και 
το γήπεδο που θα δημιουργηθεί από τις προσχώσεις που 
θα γίνουν, μετά τον καθορισμό των νέων οριογραμμών αι- 
γιαλού, παραλίας και παλαιού αιγιαλού, να εμβαδομετρη- 
θεί, να οριοθετηθεί και να καταγραφεί από την αρμόδια 
Κτηματική Υπηρεσία ως κτήμα του Δημοσίου, του οποίου 
η πλήρης κυριότητα ανήκει στο Δημόσιο. 

Απαγορεύεται η εκτέλεση οποιουδήποτε άλλου έργου 
στην ίδια περιοχή, χωρίς την έκδοση σχετικής άδειας από 
την αρμόδια Αρχή. 

Η Δ/νση Τεχνικών Υπηρεσιών της Νομαρχιακής αυτοδι¬ 
οίκησης Εύβοιας να παρακολουθεί την κανονική εκτέλε¬ 
ση των εργασιών σε συνεργασία και με την αρμόδια Λιμε¬ 
νική Αρχή και να αναφέρει στην Κτηματική Υπηρεσία Εύ¬ 
βοιας κάθε διαπιστούμενη παράβαση. 

Επίσης, το Τμήμα Υγιεινής της πιο πάνω Νομαρχιακής 
αυτοδιοίκησης να καταβάλει κάθε προσπάθεια και να λά¬ 
βει τα αναγκαία μέτρα, προκειμένου να αποφευχθεί η ρύ¬ 
πανση της θαλάσσιας περιοχής. 

Η μη τήρηση των όρων και των προϋποθέσεων που έ¬ 
χουν τεθεί από τους αρμόδιους φορείς, καθώς και με το 
Διάταγμα αυτό, συνεπάγεται την αυτοδίκαιη ανάκλησή 
του. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 16 Ιουλίου 1999 

